# NÁZOV PRÍSPEVKU

(*Veľkými zvýraznenými písmenami veľkosti 12 centrovaný v riadku)*

*Dva riadky prázdne*

# Priezvisko a meno autora (ov)

Organizácia (*adresa, kontakt...*)

*(centrované v riadku)*

*Tri riadky prázdne*

# ABSTRAKT

Abstrakt príspevku v rozsahu približne desať riadkov.Príspevok je odborný (*okrem objednaných firemných prezentácii*) a preto by nemal obsahovať verejnú reklamu.

# ZAČIATOK PRÍSPEVKU

**Pokyny pre formálne vypracovanie príspevku**

Príspevok vypracovať v slovenskom, alebo českom jazyku. Každý list papiera príspevku vytlačiť vo vysokej kvalite. Ak je to možné na laserovej tlačiarni, alebo napísať na elektrickom písacom stroji.

Text príspevku vytlačiť jednostranne na cca šiestich listoch bieleho papiera formátu A4 s normálnymi medzerami, s riadkovaním jednoduchým *(okraje: hore, dole, vpravo, vľavo 2 cm, typ písma prednostne Times New Roman, veľkosť písma 12)* a zarovnať na obidva okraje. Text, obrázky, tabuľky, grafy a ostatné časti príspevku umiestniť v ploche *(160 x 247 mm)* ohraničenej rámikom *(rámik netlačiť).* Ak je potrebné, začiatok odstavca odsadiť o 0,75 cm od ľavého okraja.

Text v príspevku nesmie byť škrtaný alebo prepisovaný. Strany nie je potrebné číslovať. Medzi jednotlivými odstavcami nevynechávať riadky.

NADPISY kapitol písať veľkými písmenami. Medzi kapitolami vynechať dva riadky.

*Podnadpisy* kapitol písať zvýrazneným písmom. Medzi podkapitolami vynechať jeden riadok. Kapitoly a podkapitoly číslovať v desiatkovom systéme, napríklad 1.1.

Vzorce osadzovať od ľavého okraja. Výška vzorcov by mala odpovedať výške písmien textu. Vzorce v okrúhlych zátvorkách a pred a za nimi vynechať jeden riadok, napríklad:

  (1.1)

Obrázky, grafy a tabuľky číslovať zodpovedajúco k referenciám v texte. Musia byť číslované postupne v rámci textu s číslom a popisom a uvedenými pod obrázkami a grafmi, napríklad:

*Obrázok 1* **Princíp briketovacieho zariadenia**

V prípade tabuliek popis umiestniť nad tabuľkou, číslo tabuľky umiestniť z osadením pred jej popisom v tom istom riadku. Pred a za obrázkom, grafom či tabuľkou vynechať riadok. Fotografie použité v texte musia byť čiernobiele a vysokej kvality.

Odkazy na literatúru písať číslicami v hranatých zátvorkách, napríklad [15]. Zoznam literatúry uviesť na konci príspevku nasledovným spôsobom:

**Zoznam literatúry:**

[1] GASCH, R., PFÜTZNER, H.: Dynamika rotorov, SNTL Praha, 1980

[2] LEE, D., SIN, H., SUN, N.: Manufacturing of a Grafite Epoxy Composite Spindle for a Machine Tool, CIRP, 1985, číslo 1, strany 365 –369.